
PARLAMENTUL ROMÂNIEI

CAMERA DEPUTAŢILOR

	Comisia pentru politică economică,

reformă şi privatizare

    
	                                Bucureşti,  23.10.2012
                                Nr. 21/196
                                PL-x 380/2012

	


  BIROULUI  PERMANENT 
                                                                    AL

CAMEREI  DEPUTAŢILOR

Vă înaintăm, alăturat, RAPORTUL asupra proiectului de Lege pentru aprobarea Ordonanţei de urgenţă a Guvernului nr. 30/2012 privind transmiterea dreptului de administrare asupra acţiunilor deţinute de stat la Societatea Comercială „Rompetrol Rafinare” ─ S.A. către Ministerul Economiei, Comerţului şi Mediului de Afaceri, prin Oficiul Participaţiilor Statului şi Privatizării în Industrie, şi transferul Societăţii Comerciale „Sanevit 2003” ─ S.A. Arad şi acţiunilor aferente deţinute în numele statului de la Ministerul Sănătăţii şi Autoritatea pentru Valorificarea Activelor Statului la Ministerul Economiei, Comerţului şi Mediului de Afaceri, trimis spre dezbatere în fond, în procedură de urgenţă, cu adresa nr. PL-x 380 din 1 octombrie 2012, înregistrată sub nr. 21/196 din 2 octombrie 2012, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

PREŞEDINTE
     Mihai TUDOSE

RAPORT 
asupra proiectului de Lege pentru aprobarea 
Ordonanţei de urgenţă a Guvernului nr. 30/2012 privind transmiterea 
dreptului de administrare asupra acţiunilor deţinute de stat la 
Societatea Comercială „Rompetrol Rafinare” ─ S.A. către 
Ministerul Economiei, Comerţului şi Mediului de Afaceri, 
prin Oficiul Participaţiilor Statului şi Privatizării în Industrie,
 şi transferul Societăţii Comerciale „Sanevit 2003” ─ S.A. Arad 
şi acţiunilor aferente deţinute în numele statului de la 
Ministerul Sănătăţii şi Autoritatea pentru Valorificarea Activelor Statului 
la Ministerul Economiei, Comerţului şi Mediului de Afaceri
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată spre dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului                nr. 30/2012 privind transmiterea dreptului de administrare asupra acţiunilor deţinute de stat la Societatea Comercială „Rompetrol Rafinare” ─ S.A. către Ministerul Economiei, Comerţului şi Mediului de Afaceri, prin Oficiul Participaţiilor Statului şi Privatizării în Industrie, şi transferul Societăţii Comerciale „Sanevit 2003” ─ S.A. Arad şi acţiunilor aferente deţinute în numele statului de la Ministerul Sănătăţii şi Autoritatea pentru Valorificarea Activelor Statului la Ministerul Economiei, Comerţului şi Mediului de Afaceri, trimis cu adresa nr. PL-x 380 din 1 octombrie 2012, înregistrată sub                         nr. 21/196 din  2 octombrie 2012.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege în şedinţa din 25 septembrie 2012.

Consiliul Legislativ, prin avizul nr. 507 din 28 iunie 2012, a avizat favorabil proiectul de ordonanţă de urgenţă, cu recomandări. 
Comisia pentru industrii şi servicii a avizat favorabil iniţiativa legislativă în forma adoptată de Senat, conform avizului nr. 23/214 din 9 octombrie 2012. 
Comisia juridică, de disciplină şi imunităţi, conform avizului nr.31/770 din                    15 octombrie 2012, a avizat favorabil proiectul de lege.
Iniţiativa legislativă supusă dezbaterii are ca obiect de reglementare aprobarea Ordonanţei de urgenţă a Guvernului nr. 30/2012 privind transmiterea dreptului de administrare asupra acţiunilor deţinute de stat la Societatea Comercială                    „Rompetrol Rafinare” ─ S.A. către Ministerul Economiei, Comerţului şi Mediului de Afaceri, prin Oficiul Participaţiilor Statului şi Privatizării în Industrie, şi transferul Societăţii Comerciale „Sanevit 2003” ─ S.A. Arad şi acţiunilor aferente deţinute în numele statului de la Ministerul Sănătăţii şi Autoritatea pentru Valorificarea Activelor Statului la Ministerul Economiei, Comerţului şi Mediului de Afaceri, în sensul ca acţiunile deţinute de stat la Societatea Comercială „Rompetrol Rafinare” ─ S.A. să treacă din administrarea Ministerului Finanţelor Publice (M.F.P.) în administrarea Ministerului Economiei, Comerţului şi Mediului de Afaceri (M.E.C.M.A.) , prin Oficiul Participaţiilor Statului şi Privatizării în Industrie (O.P.S.P.I.), urmând ca până la finalizarea  litigiilor aflate pe rolul instanţelor judecătoreşti, statul să fie reprezentat de M.F.P.
Totodată, prezenta ordonanţă de urgenţă mai prevede ca Societatea Comercială „Sanevit 2003” ─ S.A. Arad să se transfere de sub autoritatea şi administrarea Ministerului Sănătăţii în administrarea şi sub autoritatea M.E.C.M.A. Pachetul de acţiuni deţinut de stat la „Sanevit 2003” ─ S.A. să se transfere din administrarea Ministerului Sănătăţii şi, respectiv, a Autorităţii pentru Valorificarea Activelor Statului (A.V.A.S.), în administrarea M.E.C.M.A.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de lege menţionat mai sus, în şedinţa din 23 octombrie 2012.

Din totalul de 20 de membri ai Comisiei pentru politică economică, reformă şi privatizare au fost prezenţi la dezbateri 19 deputaţi.
La dezbaterea acestei iniţiative legislative au fost prezenţi, în calitate de invitaţi, din partea Ministerului Economiei, Comerţului şi Mediului de Afaceri,                              domnul Mihai Frasin  – consilier, din partea Ministerului Finanţelor Publice, domnul Victor Strâmbeanu – consilier juridic, iar din partea Autorităţii pentru Valorificarea Activelor Statului, doamna Cristiana Gociu  – director şi doamna Ruxandra Gindu                  - vicepreşedinte.
În urma examinării iniţiativei legislative şi a opiniilor exprimate, membrii Comisiei au hotărât, cu majoritate de voturi (1 vot împotrivă), să supună plenului Camerei Deputaţilor, spre dezbatere şi adoptare, proiectul de Lege pentru aprobarea Ordonanţei de urgenţă a Guvernului nr. 30/2012 privind transmiterea dreptului de administrare asupra acţiunilor deţinute de stat la Societatea Comercială                 „Rompetrol Rafinare” ─ S.A. către Ministerul Economiei, Comerţului şi Mediului de Afaceri, prin Oficiul Participaţiilor Statului şi Privatizării în Industrie, şi transferul Societăţii Comerciale „Sanevit 2003” ─ S.A. Arad şi acţiunilor aferente deţinute în numele statului de la Ministerul Sănătăţii şi Autoritatea pentru Valorificarea Activelor Statului la Ministerul Economiei, Comerţului şi Mediului de Afaceri, în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.
                       PREŞEDINTE                                                             SECRETAR                     
                      Mihai TUDOSE                                                 Horia GRAMA
                   Şef serviciu
          Graziella  Segărceanu

